L 212/2
BG
Официален вестник на Европейския съюз
29.8.2023 г.
(5)
Аржентина е включена в списъка в приложение XIV като трета държава, от която въвеждането в Съюза на пратки с прясно месо и месни продукти от домашни птици и пернат дивеч е разрешено с крайна дата 28 февруари 2023 г. поради поява на огнище на високопатогенна инфлуенца по птиците.
Аржентина е включена и в списъка в приложение XV като трета държава, от която е разрешено въвеждането в Съюза на пратки с месни продукти от домашни птици и пернат дивеч, подложени на обработка за ограничаване на риска D в съответствие с приложение XXVI към Делегиран регламент (ЕС) 2020/692.
(6)
На 10 август 2023 г. Аржентина представи на Комисията актуализирана информация относно епизоотичната обстановка на своята територия във връзка с огнища на високопатогенна инфлуенца по птиците (HPAI), потвърдени в птицевъдни обекти между 28 февруари 2023 г. и 14 юни 2023 г., както и мерките, които е предприела за предотвратяване на по-нататъшното разпространение на тази болест.
По-специално, след появата на огнища на високопатогенна инфлуенца по птиците Аржентина въведе мерките, установени в член 38, параграф 2 от Делегиран регламент (ЕС) 2020/692, а именно политика за унищожаване на птиците с цел борба с високопатогенната инфлуенца по птиците и ограничаване на разпространението на тази болест, подходящо почистване и дезинфекция след провеждането на политика за унищожаване на птиците в засегнатите птицевъдни обекти, и подходяща програма за надзор, с която се доказва отсъствие на инфекция при рисковите популации.
(7)
Комисията направи оценка на представената от Аржентина информация и стигна до заключението, че огнищата на HPAI са елиминирани и че вече не съществува риск, свързан с въвеждането в Съюза на пратки с прясно месо и месни продукти от домашни птици от Аржентина, от която въвеждането в Съюза на посочените стоки беше забранено.
(8)
Обединеното кралство уведоми Комисията за появата на три огнища на високопатогенна инфлуенца по птиците при домашни птици в Шотландия, в областите Aberdeenshire (2) и Dumfries and Galloway (1), които бяха потвърдени на 14 август 2023 г. с лабораторен анализ (RT-PCR).
(9)
След появата на тези неотдавнашни огнища на високопатогенна инфлуенца по птиците ветеринарните органи на Обединеното кралство създадоха ограничителни зони от най-малко 10 km около засегнатите стопанства и проведоха политика за унищожаване на птиците с цел контрол на наличието на високопатогенна инфлуенца по птиците и ограничаване на разпространението на тази болест.
(10)
Обединеното кралство представи на Комисията актуална информация за епизоотичната обстановка на своята територия и за мерките, предприети за предотвратяване на по-нататъшното разпространение на HPAI.
(11)
Комисията направи оценка на тази информация.
Комисията счита, че с оглед на ветеринарно-санитарната обстановка в областите, в които ветеринарните органи на Обединеното кралство прилагат ограничения, въвеждането в Съюза на пратки с домашни птици, зародишни продукти от домашни птици и прясно месо от домашни птици и пернат дивеч от тези области следва да бъде спряно с цел да се запази здравният статус на животните в Съюза.
(12)
Съединените щати предоставиха актуализирана информация във връзка с епизоотичната обстановка на своята територия във връзка с високопатогенната инфлуенца по птиците, довела до спиране на въвеждането на някои продукти в Съюза, както е посочено в приложения V и XIV към Регламент за изпълнение (ЕС) 2021/404.
(13)
По-специално, Съединените щати представиха актуализирана информация за епизоотичната обстановка на своята територия във връзка с три огнища на високопатогенна инфлуенца по птиците в птицевъдни обекти в щатите Невада, Ню Йорк и Южна Дакота, потвърдени на 17 октомври 2022 г. и 22 март 2023 г.
(14)
Съединените щати също така представиха информация за предприетите от тях мерки за предотвратяване на по-нататъшното разпространение на високопатогенната инфлуенца по птиците.
По-специално, след появата на въпросните огнища на тази болест Съединените щати проведоха политика за унищожаване на птиците с цел контрол и ограничаване на разпространението на тази болест, а също така тази трета държава изпълни необходимите мерки за почистване и дезинфекция след прилагането на политиката за унищожаване на птиците в заразените птицевъдни обекти на своята територия.